lv fr cs da da fr he en da da it de de da da nb da lv da da da sl da da de fr hbs_lat fr et da da da da da en da da sv da it en da da da da fr en da da fr da fr da da da da nn da sv da en fr da fr da fr cs da da fr he en da da it de da da pl hu de en da da da de de fr en da da fr it fr de da da da da da ar da
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
Hvor svært kan det egentlig være at lave chokoladesovs? Er det ikke bare fløde og chokolade, der smeltes sammen og serveres? Jo, det kan det da sagtens være, MEN denne her chokoladesovs kan du lave længe i forvejen; tage et par skefulde, når du har brug for det, og lige varme et øjeblik i microen. Hvis der bliver noget af det tilbage, kan det ovenikøbet genopvarmes – og den bliver ved med at være skinnende og fin. Desuden giver brun farin og sirup en rigere smag til chokoladen.
Jeg havde lavet chokoladesovsen, da vi skulle have madklub med vores gode venner i sidste uge, hvor aftalen hedder at den besøgende part tager dessert med. Jeg havde lavet dej til churros, som blev vendt i kanelsukker og serveret med den lune chokoladesovs. Det var mit første forsøg udi churros, og jeg blev overrasket over hvor få man egentlig kan spise – pyhhhh, hvor blev vi mætte!
Chokoladesovsen blev bare medbragt i et patentglas, og hele baduljen kom i microen; vi spiste kun det halve, så resten står nu i køleskabet – og billedet her er altså af chokoladesovsen, varmet for anden gang. Den smager fænomenalt – og kan holde sig i flere måneder på køl. Opskriften fandt jeg hos smittenkitchen.com, som helt sikkert er min go-to blog, når det kommer til enhver form for amerikansk-inspirerede opskrifter.
Chokoladesovs (ca. 500 ml)
170 g lys sirup
50 g brun farin
lidt vaniljepulver, alternativt ½ tsk vaniljesukker
170 g mørk chokolade, ca. 60% kakaoindhold
Hak chokoladen fint og sæt den til side.
Kom smør, piskefløde, lys sirup, brun farin, kakao, salt og vanilje i en lille gryde og kog det op. Pisk grundigt og lad massen boble i 3-5 minutter – der må ikke være klumper af kakao. Tag gryden fra varmen og tilsæt den hakkede chokolade. Rør grundigt og giv evt. chokoladesovsen et hurtigt drøn med en stavblender, så den er helt homogen.
Hæld chokoladesovsen over i et patentglas og sæt det på køl.
Tag et par skefulde op, hæld dem i en lille skål og sæt sovsen i microen i 15-30 sekunder. Sovsen kan selvfølgelig også varmes i en lille gryde på komfuret.
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Risotto med bagt græskar
Toast Skagen – eller svensk rejesalat
Irsk kaffegranité med flødeskum
Semifreddo med bær og chokolade
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
- Signe Vinther, grundlægger af signesmad.dk
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.